Til studenter som skal ut i praksis

Info om ID-kort, garderober og arbeidsantrekk ved St. Olavs hospital

(ikke Røros)

**KORT:**

Før oppstart i praksis må du ha St. Olavs hospital ID-kort. Kortet produseres på Kundesenteret (Forsyningssenteret) ev i Orkdal. Oppmøte på Kundesenteret på det tidspunktet som er avtalt mellom Kundesenteret og studieadministrasjonen.

Praksis ved Brøset: ID-kort aktiveres lokalt på Brøset.

Obs! Datatilganger blir bestilt fra den enheten du skal ha praksis ved. Datatilgang på ID-kortet ditt må **aktiveres** ved Kundesenteret før oppstart i praksis, dersom du ikke har gjort det tidligere. **Husk gyldig legitimasjon. Det skal gjøres avtale om tidspunkt for aktivering mellom Kundesenteret og studieadministrasjonen.**

**GARDEROBER:**

I kjelleren i hvert senter er det garderober. Det merket hvilke som er studentgarderober. Studentene må selv ha med lås til skapet. **Når du har funnet deg et skap er det viktig at du merker det med navn og avdeling, og lengden på praksisperioden.** Deretter må du registrere skapet i garderobesystemet. Studenter som har St.Olav-pålogging og kommer inn på Kilden, kan gjøre dette via kundeportalen til driftsservice. Husk å legge inn sluttdato, som er ut praksisperioden.



Dersom det ikke er ledige skap i senteret der du har praksisplass, eller hvis du har andre problemer, ta kontakt med Kundesenteret. Send e-post til kundesenter@driftsservice.nokundesenter@driftsservice.no med navn, romnummer og skapnummer. Gradvis vil denne prosessen gjøres elektronisk via innsida.no

**ARBEIDSANTREKK:**

Arbeidsantrekk hentes fra skap som står plassert i nær tilknytning til garderobene. Skapene låses opp med kortet. Antrekket er utstyrt med en chip som registrerer at de blir tatt ut at skapet. **Det er derfor viktig at du kun tar ut antrekk til deg selv.** Pass på å lukke/låse skapet når du er ferdig. Like viktig er det at brukte antrekk blir levert i automatene merket for dette ved endt vakt. Det er begrensning på antall plagg du kan ta ut for gangen. Ved overskridelse vil du få en purremail.

**NÅR PRAKSISPERIODEN ER OVER:**

Etter endt praksisperiode skal garderobeskapene ryddes og låsen fjernes. Det skal ikke ligge sykehusklær igjen i garderoben. Det er ett gjentagende problem at det ikke blir ryddet opp i garderobene etter endt praksisperiode, noe vi får tilbakemelding om fra Kundesenteret, **så husk å rydde opp etter deg!**

**Låsene klippes og skapene tømmes en uke etter semesterslutt hver vår.**

